રાજકોટનાં મધ્યાહન ભોજન સેન્ટરમાં NGO દ્વારા રાત્રીનાં બે વાગ્યાની આસપાસ આ જથ્થો કઇ જગ્યાએ લઇ જવામાં આવતો હતો તે પણ એક મોટો સવાલ છે. જો કે હાલમાં એ ડિવિઝન પોલીસ દ્વારા 100 કટ્ટા ઘઉં અને 50 કટ્ટા ચોખા કબ્જે કરીને સીલ કરવામાં આવ્યાં છે અને જિલ્લા પુરવઠા વિભાગને પણ જાણ કરવામાં આવી છે અને ઝડપાયેલાં 5 શખ્સોની પૂછપરછ કરવામાં આવી છે. જેમાં મોટું કૌભાંડ ખુલવાની શકયતાઓ જણાતા ઉચ્ચ અધિકારીઓ દ્વારા આ મુદ્દે વધુ તપાસ હાથ ધરવામાં આવી છે.